प्रजातन्त्रको पुनस्र्थापनापश्चात् विभिन्न कालखण्डमा नेपाली कांग्रेस पार्टीमा कहिले अस्वाभाविक लाग्ने तर स्वाभाविक उतार–चढावको स्थिति देखिने गरेको छ । मूलतः हालै सम्पन्न भएको प्रतिनिधि र प्रदेशसभाको निर्वाचन परिणामलाई लिएर अनेकन अराजक र अनुशासनहीन अभिव्यक्ति तथा विचार सार्वजनिक भइराखेको अवस्था छ, त्यो पनि जिम्मेवार व्यक्तित्वहरूबाटै । यद्यपि, आज कांग्रेसले जुन अवस्थाबाट गुज्रनु परेको छ, के त्यो वर्तमान पार्टी नेतृत्वकै कारणबाट मात्रै भएको हो वा यसमा अरू कारण समेटिएका छन् ? यो सवाल उठाउनु आवश्यक भएको छ । यसका साथै विगतका विसंगति र विकृति जिम्मेवार छन् भन्नेबारेमा चर्चा हुनु, बहस हुनु आवश्यक छ । यस्ता भनाइ राख्नेहरूले यो जिम्मेवारीबाट भाग्न मिल्दैन ।
